Daniel Bryan

Daniel Bryan on entinen SmackDown Liven toimitusjohtaja, entinen SmackDown Liven selostaja ja nykyinen NXT:n toimitusjohtaja.

SmackDownin toimitusjohtaja (SD #1 - SD #9)
Ensimmäisessä SmackDown Livessä Bryan oli napit vastakkain Baron Corbinin kanssa ja myöhemmin illalla Shane McMahon antoi Bryanille Royal Rumbleen asti aikaa tehdä SmackDownista hyvä show.

Royal Rumblen lähestyessä kävi kuitenkin selväksi, että Raw pesee SmackDownin viihdyttävyydessä ja Shane McMahon antoi Bryanille yhden mahdollisuuden: jos SmackDownin painija ei voita Royal Rumble -ottelua, Bryan saa potkut toimitusjohtajan paikalta. Rumblen voitto meni Raw'n Big Show'lle, joten Bryan sai lähteä.

SmackDownin selostaja (SD #12 - SD #31)
Bryanin ura SmackDownissa kuitenkin jatkui kun hänet palkattiin kolmanneksi selostajaksi sen jälkeen kun edellinen kolmas selostaja JBL oli laitettu karanteeniin James Ellsworthin pureman vuoksi. Bryan otti selostamon nopeasti omakseen ja kritisoi kovasti kaikenlaista sekoilua ja hänen hermonsa alkoivat vähitellen pettää. Bryan toimi selostamon kriittisenä äänenä. Tom Philipsin kanssa Bryanin kemiat pelasivat hyvin yhteen, mutta David Otungaa Bryan ei voinut sietää. NXT TakeOver: Broadwayn jälkeen Bryan siirtyi NXT:hen toimitusjohtajaksi jättäen SmackDownin kolmannen selostajan paikan avoimeksi.

NXT:n toimitusjohtaja (NXT #15 -)
NXT-uran alku ei ollut Bryanille helppo, sillä heti ensimmäisen NXT-esiintymisensä aikana hän joutui Bobdullah Al-Roodin terroristiporukan sieppaamaksi. Terroristit kuitenkin vapauttivat hänet jostain syystä jo samassa jaksossa, jonka jälkeen hän sai varsijousen nuolesta käsivarteensa backstagella.

Näistä syistä johtuen Bryan toi seuraavassa NXT-jaksossa areenalle aseistettuja turvamiehiä, joilla on lupa ampua varoittamatta. Myöhemmin samana iltana Bryan palkkasi Riddick Mossin ja Tino Sabbatellin henkilökohtaisiksi henkivartijoikseen.